**Adó 1 százalék felajánlás 2011-ben: adó 1% nyomtatvány letöltés a 2011-es adóbevalláshoz. Az szja 1 százalékáról az adózóknak sajnos csak kevesebb, mint fele rendelkezik, pedig felajánlásukkal könnyen segíthetnének a rászoruló alapítványoknak, akiknek szinte egyetlen bevételi forrásuk ebből származik. Egy adózó felajánlása több, mint 5000 forintot ér egy civil szervezetnek.**

Közel 3,5 millióan ajánlhatták volna fel 2010-ben a befizetett adójuk 1 plusz 1 százalékát, de sajnos közülük csak minden második személy, több mint 1,9 millió adózó élt a lehetőséggel – derül ki a Nemzeti Adó- és Vámhivatal (NAV) tájékoztatójából.

Közel 120 ezer olyan nyilatkozatot adtak le, ami valamilyen hiba miatt érvénytelen volt, emiatt 657 millió forintot veszítettek a civilek, az egyházak, illetve a kiemelt költségvetési előirányzatok. A leggyakoribb hiba, hogy rosszul adják meg a kedvezményezett civil szervezetek adószámát, illetve az egyházak és költségvetési előirányzatok 4 jegyű technikai számát.

Ugyancsak gyakori, hogy késve, a május 20-ai határidő után postázzák a rendelkező nyilatkozatot az adóhatósághoz, ilyenkor a felajánlás elveszik.

Az adóhatóság minden évben ellenőrzi a felajánlásokból részesülő civileket, tavaly 300 adózónál vizsgálódtak. Visszaélésre, illetve hibára nagyon ritkán bukkantak 2010-ben, összesen 3,2 millió forint adókülönbözetet tártak fel és csupán 15 ezer forint mulasztási bírságot szabtak ki.

**Hogyan lehet a személyi jövedelemadó 1 százalékáról rendelkezni 2011-ben?**

A személyi jövedelemadóról szóló törvény lehetőséget teremt arra, hogy a magánszemélyek adának 1-1 százaléka az általuk megjelölt civil és/vagy egyházi kedvezményezettekhez, költségvetési előirányzatokhoz kerüljön. A rendelkezés nem kötelező, de aki élni kíván ezzel a lehetőséggel, annak rendelkező nyilatkozatot, nyilatkozatokat kell adnia.

**Ki rendelkezhet 2011-ben?**

Bárki jogosult az adójának meghatározott részéről rendelkezni, aki személyi jövedelemadó-bevallást vagy egyszerűsített bevallást ad, illetve adókötelezettségét munkáltatói adómegállapítás útján teljesíti. A magánszemélyeken túl az egyéni vállalkozók és az őstermelők is jogosultak rendelkezni, ha az említett tevékenységből vagy más jogcímen szereznek az összevont adóalapba tartozó jövedelmet. Az adóhatóság az utalást csak akkor teljesíti, ha a kedvezményezett részére utalandó összeg legalább 100 forint.

**Mekkora összegről lehet rendelkezni?**

Az 1 százalék alapja az összevont adóalap kedvezményekkel, továbbá az önkéntes kölcsönös pénztári nyilatkozat és a nyugdíj-előtakarékossági nyilatkozat szerinti átutalásokkal csökkentett része akkor, ha ezt az összeget a magánszemély határidőre megfizette.

Ugyanakkor a különadózó jövedelmek, mint például az ingatlanértékesítésből, árfolyamnyereségből származó jövedelem, kamatjövedelem, az egyéni vállalkozó vállalkozói személyi jövedelemadója (a vállalkozói kivét kivételével) stb., nem tartozik az összevont adóalapba, ezen jövedelmek meghatározott részéről nem is lehet rendelkezni.

* a magánszemély május 20-áig, illetve
* az egyéni vállalkozó és az általános forgalmi adó fizetésére kötelezett február 25-éig megfizeti.

**Mely szervezeteket lehet kedvezményezettként megjelölni?**

Kedvezményezettet két csoportból lehet választani, de mindegyikből csak egyet-egyet, azaz sem az egyik, sem a másik 1 százalék nem osztható meg, és nem is vonható össze. Ha valamelyik csoportból nem választ az adózó kedvezményezettet, akkor csak egy rendelkező nyilatkozatot adjon be. Az egyik 1 százalék nem irányítható át a másik csoportban lévő kedvezményezettek javára. Az azonos körből választott két kedvezményezett javára tett rendelkező nyilatkozat érvénytelen.

A kedvezményezettek egyik csoportjába a civil kedvezményezettek tartoznak. Ide tartoznak a közhasznú tevékenységet a törvényben meghatározott ideig ténylegesen folytató társadalmi szervezetek, alapítványok, és közalapítványok.

A rendelkezéshez a magánszemélynek a fenti szervezetek adószámára van szüksége, amelyet elsősorban maguktól a kedvezményezettektől szerezhet be. Azon szervezetek adószáma, melyek már a 2010-es rendelkező évben részesültek az 1 százalékos összegből, a NAV honlapján megtalálható.

A kedvezményezettek másik csoportjába az egyházi kedvezményezettek tartoznak. Ebbe a csoportba tartoznak a bejegyzett, és az adóhatóság által technikai számmal ellátott egyházak, továbbá az Országgyűlés által meghatározott kiemelt előirányzatok18. A rendelkező nyilatkozaton a magánszemélynek az egyházi kedvezményezett technikai számát kell feltüntetnie. A technikai számokat az adóbevallás útmutatója, illetve a www.nav.gov.hu internetes oldal tartalmazza. A nyilatkozaton feltüntethető a kedvezményezett egyház elnevezése.

**Hogyan lehet az 1 százalékról rendelkezni?**

A rendelkező nyilatkozat a bevallási nyomtatvány része, így az a magánszemély, aki adóbevallást vagy egyszerűsített bevallást ad, a nyomtatvány megfelelő lapjának (a 1053, vagy 1053E számú bevallás) kitöltésével rendelkezhet. A nyomtatványnak ezen az oldalán mindkét kedvezményezetti kör részére tudrendelkezni. Amennyiben valaki csak egy kedvezményezettet kíván megjelölni, a másik rubrikát ne töltse ki, vagy azt ki is húzhatja.

A www.nav.gov.hu internetes oldalon található nyomtatványkitöltő program használata esetén szintén van lehetősége arra, hogy a nyomtatvány részeként rendelkezzen, azaz a program felhasználásával töltse ki a 1053 vagy a 1053E számú rendelkező nyilatkozatot. Amennyiben a nyomtatványkitöltő programmal előállított bevallását kinyomtatva kívánja eljuttatni az adóhatósághoz, akkor azt helyezze el a bevallást vagy egyszerűsített bevallást tartalmazó borítékban.

Abban az esetben, ha a bevallását vagy az egyszerűsített bevallását elektronikusan küldi be, a rendelkező nyilatkozatot is eljuttathatja az adóhatósághoz elektronikus úton, az Ügyfélkapun keresztül. Lehetősége van arra, hogy a bevallása, egyszerűsített bevallása részét képező rendelkező nyilatkozatot a bevallással, nyilatkozattal együtt juttassa el az adóhatósághoz.

Abban az esetben, ha az elektronikus bevallását nem saját maga, hanem meghatalmazottja (például könyvelője) készíti, az adóhatósághoz azt is be kell jelentenie, hogy a rendelkező nyilatkozat elektronikus továbbítására meghatalmazottja jogosult.

Azon magánszemélyek esetében, akik bevallásadási kötelezettségüknek munkáltatói adómegállapítás útján tesznek eleget, a rendelkező nyilatkozatot tartalmazó borítékot a munkáltatónak legkésőbb május 10-én adhatják át. A május 10-e után átadott borítékokat a munkáltató nem köteles átvenni. A magánszemélynek a borítékot annak ragasztott felületére átnyúlóan, saját kezűleg alá kell írnia, mivel ez biztosítja azt, hogy a munkáltató a boríték tartalmát ne ismerhesse meg.

A rendelkező nyilatkozat a bevallástól függetlenül is eljuttatható az adóhatósághoz. Amennyiben tehát az előzőekben leírtak szerint nem rendelkezett (sem a bevallás részeként, sem a munkáltató útján) lehetősége van arra, hogy a rendelkező nyilatkozatokat egy lezárt, adóazonosító jelével ellátott borítékban, postán vagy személyesen juttassa el az adóhatósághoz. Erre május 20-áig van lehetősége, függetlenül attól, hogy az adóbevallását esetlegesen február 25-éig be kell adnia.

# Letölthető nyomtatány: [1 SZÁZALÉK ADÓ 2011 NYOMATVÁNY](http://berkalkulator.net/berkalkulator-2011/1-szazalek-ado-2011-nyomatvany-2011.-evi-rendelkezo-nyilatkozat-a-befizetett-ado-1-1-rol.html)

[**Adó 1 százalék 2011: technikai számok az egyházak számára**](http://berkalkulator.net/berkalkulator-2011/ado-1-szazalek-2011-technikai-szamok-az-egyhazak-szamara.html)